CPF เจียดเงิน 274 ลบ. ซื้อ “สวนสมบูรณ์” ศึกษา-วิจัยเพาะปลูกพืชเกษตร
CPF เจียดเงิน 274 ลบ. ซื้อ "สวนสมบูรณ์" ศึกษา-วิจัยเพาะปลูกพืชเกษตร
CPF เจียดเงิน 274 ลบ. ซื้อ "สวนสมบูรณ์" ศึกษา-วิจัยเพาะปลูกพืชเกษตร
1 เม.ย. 2564

บริษัท เจริญโภคภัณฑ์อาหาร จำกัด (มหาชน) หรือ CPF ระบุว่า บริษัท ซีพีเอฟ (ประเทศไทย) จำกัด (มหาชน) ซึ่งเป็นบริษัทย่อยที่ CPF ถือหุ้น 99.99% ได้เข้าซื้อหุ้นสามัญของ บริษัท สวนสมบูรณ์ จำกัด จากบริษัท ส่งเสริมการเพาะเลี้ยงสัตว์น้ำ จำกัด มูลค่ารวม 274 ล้านบาท เพื่อการศึกษาและวิจัยเกี่ยวกับการเพาะปลูกพืชเกษตรที่เป็นส่วนหนึ่งในห่วงโซ่อุปทานของธุรกิจของบริษัท
โดย บริษัท สวนสมบูรณ์ จำกัด ทำธุรกิจปลูกพืชเพื่อการเกษตร ปัจจุบันถือครองที่ดินที่พัฒนาแล้วใน อ.กบินทร์บุรี จ.ปราจีนบุรี ประมาณ 570 ไร่ มีทุนจดทะเบียน 255 ล้านบาท แบ่งเป็นหุ้นสามัญ 25.5 ล้านหุ้น มูลค่าที่ตราไว้หุ้นละ 10 บาท โดยสัดส่วนการเข้าลงทุน 99.99% ของหุ้นที่ออกจำหน่ายแล้ว และภายหลังการเข้าลงทุนในครั้งนี้ สวนสมบูรณ์ จะมีสถานะเป็นบริษัทย่อยทางอ้อมของ CPF